**PASLAUGŲ PIRKIMO TECHNINĖ SPECIFIKACIJA**

**1. PIRKIMO OBJEKTAS**

* 1. *Paslaugų pavadinimas –* evakuacinių oro kvėpavimo aparatų priežiūra (toliau – Paslaugos);

1.2. *Paslaugų apimtys ir kiekiai* - AB Vilniaus šilumos tinklai (toliau – Užsakovas) savo veikloje naudoja 40 evakuacinių oro kvėpavimo aparatųDrager SF 15. Preliminarios paslaugų apimtys 36 (trisdešimt šešių) mėnesių laikotarpiui nurodyti priede Nr. 1 ,,Preliminarios paslaugų apimtys“.

**2. PIRKIMO OBJEKTO PRITAIKYMO SRITIS**

2.1. Evakuacinis oro kvėpavimo aparatas Drager SF 15 – saugo kvėpavimo takus, kai reikia evakuotis iš aplinkos, kuri yra užteršta arba kurioje trūksta deguonies, į saugią kvėpuoti aplinką. Naudojamas evakuacijai dirbant uždaruose ertmėse (katilo kūryklos, dūmtakiai, ortakiai, šuliniai, kameros, kanalai, rezervuarai, iškasos, vamzdynai).

**3. TECHNINIAI REIKALAVIMAI TEIKIAMOMS PASLAUGOMS**

* 1. NURODOMAS STANDARTAS, TECHNINIS LIUDIJIMAS AR BENDROSIOS TECHNINĖS SPECIFIKACIJOS:
     1. Remontui naudoti tik originalias „Dräger“ arba lygiavertes atsargines dalis.
  2. PIRKIMO OBJEKTO SAVYBĖS, FUNKCINIAI REIKALAVIMAI AR / IR NORIMAS REZULTATAS:

3.2.2. *Evakuacinio oro kvėpavimo aparato, kasmetinio funkcinio patikrinimo metu:*

3.2.2.1. Atlikti aparatoapžiūrą ir patikrinti visą kvėpavimo aparatą, įskaitant visus komponentus ir priedus. Patikrinti, kad įranga būtų švari ir nepažeista, atkreipiant ypatingą dėmesį į pneumatinius komponentus, žarneles ir jungtis. Įprasti pažeidimo požymiai, kurie gali turėti įtakos kvėpavimo aparato veikimui, yra smūgių įdubos, subraižymai, supjaustymai ir spalvų pakitimas.

3.2.2.2. Patikrinti manometro techninį stovį ir funkcionalumą;

3.2.2.3. Esant poreikiui užpildyti suspausto oro balioną iki nominalaus eksploatacinio slėgio;

3.2.2.4. Patikrinti vožtuvo/reduktoriaus techninį stovį ir funkcionalumą;

3.2.2.5. Patikrinti vožtuvo/reduktoriaus automatinio suaktyvinimo prietaiso techninį stovį ir funkcionalumą;

3.2.2.6. Patikrinti vožtuvo/reduktoriaus švilpuko techninį stovį ir funkcionalumą;

3.2.2.7. Patikrinti kaukę, žarną, krepšį, krepšio gaubtą ir diržą ar tinkami tolimesniam naudojimui.

3.2.2.8. Purviną įrangą išvalyti, pažeistą pakeisti.

*3.2.3. Evakuacinių oro kvėpavimo aparato remonto (su dalim) apimtys sudaro:*

3.2.3.1. Krepšio dirželio pakeitimas;

3.2.3.2. Veido kaukės pakeitimas;

3.2.3.3. Žarnelės nuo reduktoriaus pakeitimas;

3.2.3.4. Manometro pakeitimas;

3.2.3.5. Krepšio gaupto pakeitimas;

3.2.3.6. Krepšio pakeitimas.

3.2.4. Paslaugas atlikti vadovaujantis „Dräger“ techniniu vadovu ir naudojimo instrukcija kur yra nurodyti patikrinimo duomenys ir metodika. Paslaugas gali atlikti tik asmenys turintis kvalifikaciją nurodyta priede Nr.3.

3.3. KITOS PIRKIMO OBJEKTO SAVYBĖS

3.3.1. Užsakovui pateikus el. prašymą (el. paštu ar kitomis ryšio priemonėmis) dėl Paslaugos teikimo, Paslaugos teikėjas privalo atvykti, pasikrauti ir išvežti aparatus ne vėliau kaip per 2 (dvi) darbo dienas nuo užsakymo gavimo dienos.

3.3.2. Paslaugą suteikti:

3.3.2.1. Atlikti evakuacinio oro kvėpavimo aparato, kasmetinį funkcinį patikrinimą per 7 (septynias) darbo dienas nuo paėmimo dienos;

3.3.2.2. Suspausto oro plieninį balioną 3 litrų talpos užpildyti per 7 (septynias) darbo dienas nuo paėmimo dienos;

3.3.2.3. Atlikti evakuacinio oro kvėpavimo aparatoremontą per 30 (trisdešimt) darbo dienų nuo paėmimo dienos.

3.3.3. Po paslaugų suteikimo aparatus pristatyti į paėmimo vietą.

 3.3.4. Paslaugos Užsakovui laikomos suteiktomis, kuomet pilnai, kokybiškai ir laiku įvykdomi visi šioje techninėje specifikacijoje numatyti reikalavimai ir Užsakovas neturi pretenzijų Paslaugų teikėjui.

**3.3.5. Patikrą gali atlikti tik Paslaugos teikėjas, turintis oficialų raštišką „Dräger“ gamintojo įgaliojimą atlikti kvėpavimo apartų aptarnavimą ir turintis atitinkamai apmokytus darbuotojus.**

**3.3.6. Paslaugos teikėjo darbuotojai privalo turėti „Dräger“ gamintojo išduotą sertifikatą, patvirtinantį, kad jie gali tikrinti, aptarnauti ir remontuoti tokio tipo įrangą.**

**4. DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**

4.1. DOKUMENTAI, KURIUOS REIKIA PATEIKTI PERDUODANT SUTEIKTAS PASLAUGAS 

4.1.1. Paslaugos teikėjas kartu su evakuaciniais oro kvėpavimo aparatais turi pateikti patikrą patvirtinančius dokumentus su atitinkamomis žymomis ant aparatų krepšių. Evakuacinių oro kvėpavimo aparatų patikra ir manometrų metrologinė patikra turi galioti ne mažiau kaip 12 mėnesių nuo pristatymo Užsakovui dienos.

**Pridedama:**

1. Preliminarios paslaugų apimtys.